《林子长见访泊舟姑苏台下有诗因次其韵》
宋代·虞俦

怀人玉树向风前，明月中秋动隔年。
胜处杯中忘尔汝，几回纸上落云烟。
已能命驾来吴苑，未许回舟指霅川。
顾我从来无此客，渔蓑那得恋江边。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。